Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,	14.aprill 2005 nr 269

Arvamuse andmine maaüksuse, asukohaga
Ferdinand Johann Wiedemanni tn 10, Haapsalu
riigi omandisse jätmiseks

Läbi vaadanud Riigi Maa-ameti 04. 04. 2005 Haapsalu Linnavalitsusele esitatud taotluse nr 6.3-5/153 “Maa riigi omandisse jätmise taotluse”, milles soovitakse arvata riigi maareservi maareformi seaduse § 31 lg 1 p 8 alusel Haapsalu linnas Ferdinand Johann Wiedemanni tn 10 asuv 1036 m^2 suurune maaüksus, Haapsalu Linnavalitsus tuvastas, et taotletav maa on maareformi läbimata maa, krunt on kindlaks määratud Haapsalu Rajooni TSN TK 21. 09. 1977 otsusega nr 252, mille suurus on 1041 m^2, senine maakasutusõigus puudub. Krundil asunud haridusosakonnale kuulunud hoone lammutati 1980. aastal. Krunt on senini hoonestamata ja pinnakattega. Kuna ümbruses asub mitmeid üldkasutatavaid hooneid, on naaberkinnistute omanikud soovinud kasutada taotletavat maad parklana. Krundile oli Asta-Miralda Paim ja Heino Jakobson esitanud avaldused õigusvastaselt võõrandatud vara tagastamiseks. ÕVVTK Lääne Maakonnakomisjoni 31. 05. 1996 otsusega nr 124 taotlejaid subjektiks ei tunnistatud. 
Juhindudes maareformi seaduse § 31 lg 1 p 8, Eesti Vabariigi Valitsuse 03. 09. 1996 määrusega nr 226  kinnitatud “Maa riigi omandisse jätmise korrast”, Eesti Vabariigi Valitsuse määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, §§-dest 30, 31, Haapsalu põhimääruse §§-dest 35, 63 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda maaüksuse, asukohaga Ferdinand Johann Wiedemanni tn 10, Haapsalu, Lääne maakond, pindala 1036 m^2, riigi omandisse jätmisega (asendiplaan lisatud).
2.	Määrata riigi omandisse jääva maa sihtotstarbeks transpordimaa (L, 007).
3.	Korraldus teha Riigi Maa-ametile (Mustamäe tee 51, 10602 Tallinn) teatavaks korralduse koopia saatmisega posti teel, linnavalitsuse maakorraldusosakonna juhatajale (A. Ulm) koopia üleandmisega allkirja vastu.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea	Erko Kalev
	Linnasekretär